Alisa Veidrodžio karalystėje
Alisa Veidrodžio karalystėje (angl. Through the Looking-Glass) – anglų rašytojo Čarlio Dodžsono (žinomo Liuiso Kerolio slapyvardžiu) 1871 m. išleista apysaka, „Alisos Stebuklų šalyje“ tęsinys. Kaip ir pirmtakas, šis kūrinys laikomas vaikų literatūros bei nonsenso literatūros klasika. Kaip ir ankstesnę knygą, Kerolis šią sukūrė Lidelio dukterims. Šįsyk pasakojimai gimė bemokant mergaites žaisti šachmatais.